**ROMÂNIA (nu produce efecte juridice)\*
JUDEȚUL MUREȘ
CONSILIUL LOCAL AL MUNICIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

**Nr. 32878/2892DAS/21.05.2019**

 **Inițiator**

 **Viceprimar,**

 **Jrs. Papuc Sergiu Vasile**

**EXPUNERE DE MOTIVE**

**privind aprobarea metodologiei de acordare a serviciilor de îngrijire la domiciliu pentru persoanele vârstnice, reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora aprobate prin HCL nr. 60/2003 și HCL nr. 199/2001**

Legea nr. 292/2011 a asistenței sociale, cu modificările și completările ulterioare, prevede la art. 102 alin. 1 faptul că “Persoanele vârstnice care dispun de venituri proprii au obligația de a plăti o contribuție lunară pentru asigurarea serviciilor de îngrijire personală la domiciliu și pentru asistarea și îngrijirea în centre rezidențiale, stabilită de către autoritățile administrației locale sau furnizorii privați care le administrează, cu respectarea condiției prevăzute la art. 91 alin. 1”.

 În legea nr. 17/2000 privind asistența socială a persoanelor vârstnice, cu modificările și completările ulterioare, la art. 10 se precizează:”Persoanele vârstnice care se încadrează în grila națională de evaluare a nevoilor persoanelor vârstnice, îndreptățite să beneficieze de serviciile prevăzute la art. 8 lit. a și b și care realizează venituri peste cele prevăzute la art. 9 alin. 2 lit. b beneficiază de servicii cu plata unei contribuții, stabilite în urma procesului de evaluare complexă, în funcție de tipul de servicii acordate și de venitul persoanei/susținătorilor legali, fără a se depăși costul acestora calculat pentru perioada respectivă. Tipurile de servicii și costul acestora se stabilesc de autoritățile administrației publice locale, respectiv de furnizorul de servicii sociale, cu respectarea prevederilor legale”.

 Având în vedere reglementările pentru serviciile sociale destinate îngrijirii la domiciliu a persoanelor vârstnice cuprinse în Anexa 4 la HG nr. 978/2015 privind aprobarea standardelor minime de cost pentru serviciile sociale și a nivelului venitului lunar pe membru de familie în baza căruia se stabilește contribuția lunară de întreținere datorată de către susținătorii legali ai persoanelor vârstnice din centrele rezidențiale, ale HG nr. 886/2000 pentru aprobarea Grilei naționale de evaluare a nevoilor persoanelor vârstnice și ale HG nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, actualizată,

 Ținând cont de faptul că OUG nr. 34/2016 intrată în vigoare a modificat Legea nr. 17/2000, astfel că la art. 9 alin. 2 se precizează că:”Serviciile prevăzute la art. 8 lit. a și b se asigură fără plata contribuției persoanelor vârstnice care, evaluate potrivit grilei naționale de evaluare a nevoilor persoanelor vârstnice, se încadrează în una dintre următoarele situații: a) nu au venituri și nici susținători legali, b) sunt beneficiari ai ajutorului social acordat în baza Legii nr. 416/2001 privind venitul minim garantat, cu modificările și completările ulterioare, sau realizează venituri al căror cuantum se situează sub nivelul indemnizației sociale pentru pensionari prevăzute de OUG nr. 6/2009 privind instituirea pensiei sociale minime garantate, aprobată prin Legea nr. 196/2009, cu modificările ulterioare, c) susținătorii legali ai persoanelor vârstnice prevăzute la lit. b realizează venituri al căror cuantum se situează sub cuantumurile prevăzute la lit.b”,

 Având în vedere modificarea legislației în domeniul asistenței sociale, în privința tipurilor de servicii și a contribuției persoanelor vârstnice în funcție de venituri, Anexa nr. 4 – standard minime de cost/an pentru serviciile sociale destinate îngrijirii la dimiciliu a persoanelor vârstnice din HG nr. 978/2015 privind aprobarea standardelor minime de cost pentru serviciile sociale și a nivelului venitului lunar pe membru de familie în baza căruia se stabilește contribuția lunară de întreținere datorată de către susținătorii legali ai persoanelor vârstnice din centre rezidențiale,

 Ținând cont de Decizia nr. 3840 din 23.04.2019 a Ministerului Muncii și Justiției Sociale prin care s-a eliberat Licența de funcționare seria LF nr. 0005505 pentru serviciul social Compartimentul Asistență Persoane Vârstnice (cod serviciu social 8810 ID-I) al furnizorului de servicii sociale Direcția de Asistență Socială Târgu Mureș,

 Propunem adoptarea unei Hotarâri de Consiliu Local privind reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora, conform anexelor care fac parte integrantă din prezenta expunere de motive, care cuprinde:

1. Anexa 1: Metodologia de acordare a serviciilor de îngrijire la domiciliu a persoanelor vârstnice;
2. Anexa 2: Descrierea tipurilor de servicii de îngrijire la domiciliu;
3. Anexa 3: Stabilirea contribuției persoanelor vârstnice care beneficiază de servicii de îngrijire la domiciliu.

Având în vedere considerentele expuse, în conformitate cu dispozițiile Legii nr. 215/2001 – legea administrației publice locale, republicată, cu modificările și completările ulterioare, supunem spre dezbatere și aprobare Consiliului Local Târgu Mureș proiectul de hotărâre privind reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora, în forma prezentată.

 **p. DIRECTOR EXECUTIV,**

 **MAIER MIHAELA**

**ROMÂNIA PROIECT**

**JUDEȚUL MUREȘ (nu produce efecte juridice)\***

**CONSILIUL LOCAL AL MUNICIPIULUI**

**TÂRGU MUREȘ**

 **VICEPRIMAR,**

 **Jrs. Papuc Sergiu Vasile**

**HOTĂRÂREA nr.\_\_\_\_\_**

 **din \_\_\_\_\_\_\_\_\_\_\_­­­­­\_\_\_2019**

**privind aprobarea metodologiei de acordare a serviciilor de îngrijire la domiciliu pentru persoanele vârstnice, reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora aprobate prin HCL nr. 60/2003 și HCL nr. 199/2001**

 Consiliul Local Municipal Târgu Mureș, întrunit în ședință (extra)ordinară de lucru,

 Văzând expunerea de motive nr. 32878/2892DAS/21.05.2019 inițiată de Direcția de Asistență Socială Târgu Mureș privind reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora;

 Având în vedere dispozițiile art. 102 alin. 1 din Legea nr. 292/2011 a asistenței sociale, actualizată și ale art. 10 din Legea nr. 17/2000 privind asistența socială a persoanelor vârstnice, cu modificările și completările ulterioare;

 În temeiul art. 36 alin. 2 lit. d, alin. 6 lit. a pct. 2 și art. 45 din Legea administrației publice locale nr. 215/2001, republicată, cu modificările și completările ulterioare,

**HOTĂRĂȘTE:**

 **Art. 1** Se aprobă Metodologia de acordare a serviciilor de îngrijire la domiciliu a persoanelor vârstnice prezentată în anexa 1 care face parte integrantă din prezenta hotărâre.

 **Art. 2** Se aprobă reactualizarea tipurilor de servicii sociale de îngrijire la domiciliu pentru persoanele vârstnice și tarifele acestora conform anexelor 2 și 3 care fac parte integrantă din prezenta hotărâre.

 **Art. 3** Începând cu data de 01.06.2019, HCL nr. 60/2003 și HCL nr. 199/2001 își încetează aplicabilitatea.

 **Art. 4** Cu ducerea la îndeplinire a prezentei hotărâri se încredințează Direcția de Asistență Socială Târgu Mureș.

 **Art. 4** În conformitate cu prevederile art. 19 alin. 1 lit. e din Legea nr. 340/2004, republicată, privind Instituția Prefectului și art. 3 alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**p. Secretarul Municipiului Târgu Mureș,**

**Director executiv D.J.C.A.A.P.L**

**Buculei Dianora-Monica**

**Anexa 1**

**Metodologia de acordare a serviciilor de îngrijire la domiciliu a persoanelor vârstnice**

**Capitolul I**

**Dispoziții generale**

 **Art. 1** Prezenta metodologie a fost elaborată cu respectarea prevederilor cadrului general de organizare și funcționare a serviciilor sociale destinate persoanelor vârstnice reglementat de:

1. Legea nr. 292/2011 a asistenței sociale, cu modificările și completările ulterioare;
2. Legea nr. 17/2000 privind asistența socială a persoanelor vârstnice, cu modificările și completările ulterioare;
3. HG nr. 978/2015 privind aprobarea standardelor minime de cost pentru serviciile sociale și a nivelului venitului lunar pe membru de familie în baza căruia se stabilește contribuția lunară de întreținere datorată de către susținătorii legali ai persoanelor vârstnice din centre rezidențiale, Anexa nr. 4 – standarde minime de cost/an pentru serviciile sociale destinate îngrijirii la domiciliu a persoanelor vârstnice;
4. HG nr. 886/2000 pentru aprobarea Grilei naționale de evaluare a persoanelor vârstnice;
5. HG nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale;
6. Ordinul 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale;

**Art. 2** Principiile care stau la baza prestării serviciilor sociale de îngrijire la domiciliu

sunt următoarele:

1. Respectarea și promovarea cu prioritate a interesului persoanei beneficiare;
2. Protejarea și promovarea drepturilor persoanelor beneficiare în ceea ce privește egalitatea de șanse și tratament, participarea egală, autodeterminarea, autonomia, demnitatea personală și întreprinderea de acțiuni nediscriminatorii și pozitive cu privire la persoanele beneficiare;
3. Asigurarea protecției împotriva abuzului și exploatării persoanei beneficiare;
4. Deschiderea către comunitate;
5. Asistarea persoanelor fără capacitate de exercițiu în realizarea și exercitarea drepturilor lor;
6. Ascultarea opiniei persoanei beneficiare și luarea în considerare a acesteia, ținându-se cont, după caz, de vârsta și gradul său de maturitate, de discernământ și capacitatea de exercițiu;
7. Promovarea unui model familial de îngrijire a persoanei beneficiare;
8. Asigurarea unei îngrijiri individualizate și personalizate a persoanei beneficiare;
9. Preocuparea permanentă pentru scurtarea perioadei de prestare a serviciilor, în baza potențialului și abilităților persoanei beneficiare de a trăi independent;
10. Încurajarea inițiativelor individuale ale persoanelor beneficiare și a implicării active a acestora în soluționarea situațiilor de dificultate;
11. Asigurarea unei intervenții profesioniste, prin echipe pluridisciplinare;
12. Asigurarea confidențialității și a eticii profesionale;
13. Responsabilizarea membrilor familiei, reprezentanților legali cu privire la exercitarea drepturilor și îndeplinirea obligațiilor de întreținere;
14. Primordialitatea responsabilității persoanei, familiei cu privire la dezvoltarea propriilor capacități de integrare socială și implicarea activă în soluționarea situațiilor de dificultate cu care se pot confrunta la un moment dat;
15. Asistarea persoanelor vârstnice aflate în situații de dificultate și vulnerabilitate socială, prin implicarea în identificarea, evaluarea și soluționarea problemelor individuale;
16. Promovarea principiului justiției sociale prevăzut de actele normative în vigoare;
17. Egalitatea șanselor privind accesul persoanelor asistate la informații, servicii, resurse și participarea acestora la procesul de luare a deciziilor;
18. Respectarea demnității individului, unicității și valorii fiecărei persoane;
19. Interzicerea oricărei forme de discriminare bazate pe rasă, etnie, sex și orientare sexuală, statut marital, convingeri politice sau religioase, deficiență fizică sau psihică, situație materială și/sau orice altă preferință, caracteristică, condiție sau statut.

**Art. 3** Scopul serviciului social de îngrijire la domiciliu este de prevenire a instituționalizării persoanelor vârstnice, menținerea autonomiei funcționale în propria locuință și de îmbunătățire a calității vieții acestora.

**Capitolul 2**

**Serviciile de îngrijire la domiciliu**

**Art. 4** Serviciile care se pot acorda persoanelor vârstnice la domiciliu sunt:

1. Servicii sociale privind, în principal, îngrijirea persoanei, prevenirea marginalizării sociale și sprijinirea pentru reintegrarea socială, consiliere juridică și administrativă, sprijin pentru plata unor servicii și obligații curente, îngrijirea locuinței și gospodăriei, ajutor pentru menaj, prepararea hranei;
2. Servicii socio-medicale privind, în principal, ajutorul pentru realizarea igienei personale, readaptarea capacităților fizice și psihice, adaptarea locuinței la nevoile persoanei vârstnice și antrenarea la activități economice, sociale și culturale;

**Art. 5** Serviciile sociale de consiliere, în vederea prevenirii marginalizării sociale și

pentru reintegrare socială se asigură fără plata unei contribuții, ca un drept fundamental al persoanelor vârstnice, de către asistenți sociali.

 **Art. 6** Serviciile sociale prevăzute la art. 4 se asigură fără plata contribuției persoanei vârstnice care, evaluate potrivit grilei naționale de evaluare a nevoilor persoanelor vârstnice, nu au venituri.

 **Art. 7** Persoanele vârstnice care se încadrează în grila națională de evaluare a nevoilor persoanelor vârstnice, îndreptățite să beneficieze de serviciile prevăzute la art. 4 și care realizează venituri, beneficiază de servicii cu plata unei contribuții, în funcție de tipul de servicii acordate și de venitul persoanei, fără a se depăși costul acestora calculat pentru perioada respectivă.

 **Art. 8** Descrierea serviciilor sociale de îngrijire la domiciliu a persoanelor vârstnice sunt cuprinse în anexa 2.

 **Art. 9** Contribuția persoanelor vârstnice beneficiare de servicii de îngrijire la domiciliu, în funcție de nivelul venitului net pe membru de familie și gradul de dependență, se stabilește ca procent din costul integral al serviciilor, conform Anexei 3.

**Capitolul 3**

**Beneficiarii serviciilor sociale de îngrijire la domiciliu**

**Art. 10** (1) Beneficiarii serviciilor sociale de îngrijire la domiciliu pot fi persoane vârstnice, cu domiciliul în Târgu Mureș, pentru care s-a stabilit un anumit grad de dependență, conform HG nr. 886/2000 pentru aprobarea Grilei naționale de evaluare a nevoilor persoanelor vârstnice, după cum urmează:

|  |  |
| --- | --- |
| Gradul de dependență | Specificații |
| IA | -persoanele care și-au pierdut autonomia mentală, corporală, locomotorie, socială și pentru care este necesară prezența continuă a personalului de îngrijire. |
| IB | -persoanele grabatare, lucide sau ale căror funcții mentale nu sunt în totalitate alterate și care necesită supraveghere și îngrijire medicală pentru marea majoritate a activităților curente, noapte și zi;-aceste persoane nu își pot efectua singure activitățile de bază de zi cu zi. |
| IC | -persoanele cu tulburări mentale grave(demente), care și-au conservat, în totalitate sau în mod semnificativ, facultățile locomotorii, precum și unele gesturi cotidiene pe care le efectuează numai stimulate;-aceste persoane necesită o supraveghere permanentă, îngrijiri destinate tulburărilor de comportament, precum și îngrijiri regulate pentru unele dintre activitățile de igienă corporală. |
| IIA | -persoanele care și-au conservat autonomia mentală și partial autonomia locomotorie, dar care necesită ajutor zilnic pentru unele dintre activitățile de bază ale vieții de zi cu zi. |
| IIB | -persoanele care nu se pot mobiliza singure din poziția culcat în picioare, dar care, o data ridicate, se pot deplasa în interiorul camerei de locuit și necesită ajutor partial pentru unele dintre activitățile de bază ale vieții de zi cu zi. |
| IIC | -persoanele care nu au probleme locomotorii, dar care trebuie să fie ajutate pentru activitățile de igienă corporală și pentru activitățile instrumentale. |
| IIIA | -persoanele care se deplasează singure în interiorul locuinței, se alimentează și se îmbracă singure, dar care necesită un ajutor regulat pentru activitățile instrumentale ale vieții de zi cu zi (în situația în care aceste persoane sunt găzduite într-un cămin pentru persoane vârstnice ele sunt considerate independente). |
| IIIB | -persoanele care nu și-au pierdut autonomia și pot efectua singure activitățile vieții cotidiene. |

(2) Constituirea comisiei de evaluare, componența și atribuțiile acesteia se stabilesc prin decizia directorului executiv al Direcției de Asistență Socială Târgu Mureș.

(3) Sunt considerate persoane vârstnice persoanele care au împlinit vârsta de 65 ani, potrivit prevederilor Legii nr. 292/2011 a asistenței sociale, cu modificările și completările ulterioare.

**Art. 11** Criteriile de eligibilitate ale beneficiarilor:

1. Sunt persoane vârstnice cu domiciliul în Municipiul Târgu Mureș;
2. Sunt persoane vârstnice pentru care s-a stabilit un anumit grad de dependență, conform HG nr. 886/2000 pentru aprobarea Grilei naționale de evaluare a nevoilor persoanelor vârstnice;
3. Sunt persoane vârstnice pentru care serviciile de îngrijire la domiciliu nu pot fi furnizate de către îngrijitorii informali;
4. Sunt persoane vârstnice cărora, prin certificatul de încadrare în handicap, nu li s-a stabilit dreptul la asistent personal/indemnizație în locul asistentului personal/indemnizație pentru însoțitor;
5. Sunt persoane vârstnice care nu au încheiate contracte de întreținere, contracte de vânzare-cumpărare cu uzufruct viager sau orice alt act juridic cu clauză de întreținere.

**Capitolul 4**

**Accesarea serviciilor de îngrijire la domiciliu**

 **Art. 12** (1) Pentru accesarea serviciilor de îngrijire la domiciliu, solicitanții sau reprezentanții legali ai persoanelor vârstnice vor depune pentru întocmirea dosarului de îngrijiri următoarele documente:

1. Cererea pentru acordarea serviciilor sociale;
2. Declarație tip;
3. Copie după actele de stare civilă (carte de identitate, certificat de naștere, certificat de căsătorie);
4. Copie după cartea de identitate a reprezentantului legal, dacă e cazul;
5. Copie cupon de pensie sau alte documente care fac dovada veniturilor solicitantului;
6. Adeverință medicală de la medicul de familie din care să reiasă diagnosticul prezent, antecedentele medicale personale precum și faptul că solicitantul suferă/nu suferă de boli psihice și infecto-contagioase;
7. Alte acte medicale din care să rezulte bolile de care suferă solicitantul și tratamentul pe care îl urmează;
8. Alte acte, după caz.

(2) Pentru situațiile în care persoana vârstnică solicitantă nu are aparținători, iar statutul

funcțional nu îi permite deplasări pentru obținerea unora din documentele prevăzute la alin. 1, actele necesare se vor obține în baza unor adrese oficiale către instituțiile respective.

 (3) Dosarul persoanei vârstnice solicitantă/beneficiară de servicii de îngrijire la domiciliu, pe lângă actele prevăzute la alin. 1, va fi completat, în funcție de fiecare caz în parte, de următoarele documente întocmite în cadrul Serviciului de Protecție Specială:

 a) evaluare socio-medicală;

 b) plan individualizat de asistență și îngrijire;

 c) referat cu privire la situația socio-medicală a beneficiarului;

 d) dispoziție de aprobare/respingere/suspendare/încetare a acordării serviciilor de îngrijire la domiciliu;

 e) fișă de reevaluare;

 f) contractul de furnizare servicii, în original;

 g) alte acte necesare, după caz.

 (4) Evaluarea situației socio-economice a persoanei vârstnice singure sau a familiei persoanei vârstnice se va face de către Direcția de Asistență Socială prin Serviciul de Protecție Specială.

 **Art. 13** (1) Aprobarea, respingerea, suspendarea sau încetarea dreptului la serviciile de îngrijire la domiciliu pentru persoanele vârstnice se fac prin dispoziția directorului executiv al Direcției de Asistență Socială Târgu Mureș.

 (2) Dispozițiile Directorului Executiv prevăzute la alin. 1 se comunică titularilor în termen de maximum 5 zile de la data emiterii.

 (3) Soluționarea cererii de acordare a serviciilor de îngrijire la domiciliu pentru persoanele vârstnice se face în termen de 30 zile de la data înregistrării.

 (4) Pentru situațiile prevăzute la art. 13 alin. 2 soluționarea cererii se prelungește cu 15 zile lucrătoare.

 **Art. 14** (1) Acordarea serviciilor de îngrijire la domiciliu se realizează în baza unui contract de furnizare servicii, încheiat între Direcția de Asistență Socială Târgu Mureș și beneficiar sau persoana împuternicită.

 (2) Contractul de furnizare servicii se redactează în două sau mai multe exemplare originale, în funcție de numărul semnatarilor contractului.

 (3) Modelul contractului de furnizare servicii încheiat cu beneficiarul este cel prevăzut de actele normative în vigoare la data semnării acestuia.

 **Art. 15** Serviciile de îngrijire la domiciliu încetează în următoarele situații:

1. La solicitarea beneficiarului sau a reprezentantului legal al acestuia;
2. Prin decizia furnizorului de servicii;
3. Prin acordul ambelor părți;
4. Deces;
5. Internare într-o unitate medicală sau socială;
6. Dacă beneficiarul a fost încadrat în grad de handicap grav cu asistent personal/cu însoțitor sau beneficiază de indemnizația pentru însoțitor;
7. Schimbarea domiciliului beneficiarului în altă localitate;
8. Expirarea duratei pentru care a fost încheiat contractul;
9. Încheierea cu alte persoane a unui contract de vânzare-cumpărare a locuinței beneficiarului cu clauză de întreținere sau orice alt act juridic ce prevede clauze de întreținere, în perioada valabilității contractului de acordare de servicii de îngrijire la domiciliu;
10. Cazuri de forță majoră;
11. Dacă beneficiarul nu respectă prevederile contractuale;
12. Dacă beneficiarul sau familia nu mai doresc aceste servicii;
13. Alte cauze.

**Capitolul 4**

**Drepturi și obligații**

 **Art. 16** Persoanele beneficiare de serviciile de îngrijire la domiciliu au următoarele drepturi:

1. Să li se respecte drepturile și libertățile fundamentale, fără discriminare pe bază de rasă, sex, religie, opinie sau orice altă circumstanță personală ori socială;
2. Să fie informați, în timp util și în termeni accesibili, asupra drepturilor lor;
3. Să participe la procesul de luare a deciziilor în furnizarea serviciilor sociale, respectiv la luarea deciziilor privind intervenția socială care li se aplică;
4. Să li se asigure păstrarea confidențialității asupra informațiilor furnizate și primite;
5. Să li se asigure continuitatea serviciilor sociale furnizate, atât timp cât se mențin condițiile care au generat situația de dificultate;
6. Să fie protejați de lege atât ei, cât și bunurile lor, atunci când nu au capacitate de exercițiu;
7. Să li se garanteze demnitatea, intimitatea și respectarea vieții intime;
8. Să participe la evaluarea serviciilor sociale primite;
9. Să fie informați cu privire la drepturile sociale, serviciile primite, precum și cu privire la situațiile de risc ce pot apărea pe parcursul derulării serviciilor;
10. Să li se comunice drepturile și obligațiile, în calitate de beneficiari ai serviciilor sociale;
11. Să fie protejați împotriva riscului de abuz și neglijare;
12. Să-și exprime liber opinia cu privire la serviciile oferite;
13. Să primească servicii sociale prevăzute în planul de intervenție;
14. Să fie informați, în timp util și în termeni accesibili, asupra oportunității acordării altor servicii sociale;
15. Să fie informați, în timp util și în termeni accesibili, cu privire la modificările reglementărilor în domeniul serviciilor de îngrijire la domiciliu.

**Art. 17** (1) Persoanele vârstnice beneficiare de servicii de îngrijire la domiciliu au

următoarele obligații:

1. Să furnizeze informații corecte cu privire la identitate, situația familială, socială, medicală și economică;
2. Să permită furnizorului de servicii verificarea veridicității acestora;
3. Să participe, în raport cu vârsta, situația de dependență etc., la procesul de furnizare a serviciilor sociale;
4. Să contribuie, în conformitate cu legislația în vigoare, la plata serviciilor sociale furnizate, în funcție de tipul serviciului și de situația lor materială;
5. Să comunice orice modificare intervenită în legătură cu situația lor personală;
6. Să respecte prevederile contractului de furnizare a serviciilor sociale;

(2) Pentru situațiile în care persoana vârstnică, beneficiară de servicii de îngrijire la

domiciliu, nu poate furniza informațiile și documentele necesare, obligațiile prevăzute la alin. 1 revin membrilor familiei persoanelor vârstnice.

**Capitolul 5**

**Finanțarea serviciilor de îngrijire la domiciliu**

 **Art. 18** (1) În estimarea bugetului de venituri și cheltuieli, serviciul are în vedere asigurarea resurselor necesare acordării serviciilor sociale cel puțin la nivelul standardelor minime de calitate aplicabile.

 (2) Finanțarea cheltuielilor serviciilor se asigură, în condițiile legii, din următoarele surse:

 a) contribuțiile persoanelor beneficiare sau a întreținătorilor acestora, după caz;

 b) bugetul local al Consiliului Local al Municipiului Târgu Mureș, prin Direcția de Asistență Socială Târgu Mureș;

 c) donații, sponsorizări sau alte contribuții din partea persoanelor fizice ori juridice din țară și din străinătate;

 d) fonduri externe rambursabile și nerambursabile;

 e) alte surse de finanțare, în conformitate cu legislația în vigoare.

**Capitolul 6**

**Dispoziții finale**

 **Art. 19** (1) Direcția de Asistență Socială Târgu Mureș, prin Serviciul de Protecție Specială asigură informarea potențialilor beneficiari și a oricăror persoane interesate cu privire la scopul, funcțiile și modul de organizare și funcționare a serviciilor sociale cu privire la îngrijriea la domiciliu.

 (2) Materialele informative vor conține date despre sediul serviciului, organizarea și funcționarea acestuia, activitățile desfășurate, personalul de specialitate, costul serviciului și cuantumul contribuției financiare a beneficiarului, precum și orice alte informații considerate utile.

 **Art. 20** (1) Direcția de Asistență Socială Târgu Mureș, prin personalul specializat din cadrul Serviciului de Protecție Specială va acorda ajutor pentru realizarea activităților de bază și instrumentale ale vieții zilnice, în baza unui plan individualizat de asistență și îngrijire.

 (2) În planul individualizat de asistență și îngrijire se consemnează modalitatea de implicare a familiei în îngrijirea beneficiarului, precum și cazurile în care lipsește orice formă de suport familial.

 **Art. 21** (1) Direcția de Asistență Socială Târgu Mureș prin Serviciul de Protecție Specială asigură păstrarea confidențialității asupra datelor personale și informațiilor cuprinse în documentele utilizate.

 (2) Personalul serviciului păstrează confidențialitatea asupra datelor personale și situației beneficiarului.

 (3) Dosarele personale și dosarele de servicii ale beneficiarilor se păstrează în spații special amenajate (dulapuri, fișete), accesibile doar responsabililor de caz și personalului de conducere.

 **Art. 22** (1) Monitorizarea situației beneficiarului și aplicării planului individualizat de asistență și îngrijire se realizează de un responsabil de caz, numit de șeful serviciului.

 (2) Numărul de beneficiari ce revine unui îngrijitor la domiciliu, respectiv unui responsabil de caz, se stabilește în funcție de complexitatea nevoilor beneficiarilor și dificultatea activităților efectuate de îngrijitori (intervenții zilnice și intervalul orar, gradul de dependență, tipul de handicap, tipul de ajutor necesar, riscuri existente etc).

**Anexa 2**

**Descrierea tipurilor de servicii de îngrijire la domiciliu a persoanelor vârstnice**

|  |  |  |
| --- | --- | --- |
| **Nr. crt.** | **Tipul de serviciu** | **Descrierea serviciului** |
| 1. **SERVICII DE BAZĂ**
 |
| **1.** | **Igiena corporală** |
| **a.** | **Toaleta generală** | **-ajutor la îmbrăcat și dezbrăcat;****-schimbat lenjerie de corp, pat;****-spălat pe corp și cap;****-igienizare cadă;****-tăierea unghiilor;****-bărbierit;** |
| **b.** | **Toaleta parțială** | **-ajutor la îmbrăcat și dezbrăcat;****-ajutor la satisfacerea unor nevoi fiziologice;****-spălarea unor părți ale corpului, dinților, protezei;** |
| **c.** | **Igiena eliminărilor** | **-punerea ploștii și igienizarea ei;****-însoțire și mobilizare la WC;****-schimbat scutec de unică folosință adult;** |
| **2.** | **Hrănire și hidratare** | **-hrănirea propriu-zisă a persoanelor aflate în imposibilitatea satisfacerii acestei nevoi;****-pregătirea hranei pentru ca beneficiarul să se poată hrăni singur(încălzit, pasat);****-așezarea și servirea mesei;****-ajutor pentru tăierea alimentelor;****-ridicarea mesei, spălat vase folosite de beneficiar;** |
| **3.** | **Transfer și mobilizare** | **-mobilizare în poziția șezând – la pat sau pe scaun;****-făcutul patului cu persoana mobilizată în pat;****-făcutul patului fără persoană;** |
| **4.** | **Asistență socială și emoțională** | **-comunicare, companie;****Acest serviciu este oferit în principal pentru a încuraja beneficiarul să devină independent, să-și mențină starea de independență sau pentru a preveni marginalizarea socială a sa.** |
| 1. **SERVICII DE SUPORT**
 |
| **1.** | **Prepararea hranei** | **-la domiciliul beneficiarului, în cantități strict necesare acestuia;** |
| **2.** | **Efectuarea de cumpărături** | **-efectuarea cumpărăturilor conform unei liste, din banii beneficiarului;****-nu se efectuează cumpărături din locuri preferențiale dacă acestea sunt îndepărtate și fac imposibilă efectuarea serviciului în timpul programat;****-greutatea cumpărăturilor efectuate la o prestație este de maximum 5 kg;** |
| **3.** | **Sprijin pentru plata unor servicii și obligații curente** | **-plata facturilor de apă, gaz, telefon, întreținere etc.;** |
| **4.** | **Activități de menaj** |
| **a.**  | **Înteținerea curățeniei în cameră, baie, bucătărie** | **-măturat sau aspirat, șters podele, șters praf, igienizare obiecte sanitare;** |
| **b.** | **Spălat rufele** | **-spălat rufele beneficiarului cu mașina de spălat;****-spălat rufele beneficiarului manual;** |
| 1. **ALTE SERVICII**
 |
| **1.** | **Însoțirea beneficiarului pentru rezolvarea problemelor personale la diferite instituții** | **-însoțirea beneficiarului pentru rezolvarea problemelor personale, în caz de nevoie, la diferite instituții;** |
| **2.** | **Însoțire la plimbări, vizite** | **-însoțirea la plimbări, vizite, cu scopul încurajării beneficiarului și pentru prevenirea marginalizării sale sociale;** |
| **3.** | **Consiliere socială** | **-îndrumarea beneficiarilor spre instituțiile competente pentru rezolvarea problemelor acestora;****-sprijinirea beneficiarilor, responsabilizarea și mobilizarea acestora de a-și dezvolta abilitățile personale.** |
| **4.** | **Consiliere juridică** | **-informarea și consilierea beneficiarilor cu privire la încheierea actelor juridice.** |

**Anexa 3**

**Stabilirea contribuției persoanelor vârstnice care beneficiază de serviciile de îngrijire la domiciliu**

 **Conform prevederilor Anexei nr. 4 – standarde minime de cost/an pentru serviciile sociale destinate îngrijirii la domiciliu a persoanelor vârstnice din HG nr. 978/2015 privind aprobarea standardelor minime de cost pentru serviciile sociale și a nivelului venitului lunar pe mebru de familie în baza căruia se stabilește contribuția lunară de întreținere datorată de către susținătorii legali ai persoanelor vârstnice din centre rezidențiale, se stabilesc următoarele contribuții ale persoanelor vârstnice care beneficiază de servicii de îngrijire la domiciliu:**

|  |  |  |  |  |  |
| --- | --- | --- | --- | --- | --- |
|  |  |  | **Grad de dependență IA, IB, IC** | **Grad de dependență IIA, IIB, IIC** | **Grad de dependență IIIA, IIIB** |
| **Nr. crt.** | **Nivelul venitului lunar al persoanei/susținător legal** | **Procent din costul integral al serviciilor** | **Valoarea contribuției(lei)/lună (cel puțin 20 ore/săptămână – 15 lei/oră)** | **Valoarea contribuției(lei)/lună (între 10-20 ore/săptămână – 15 lei/oră)** | **Valoarea contribuției(lei)/lună (mai puțin de 10 ore/săptămână – 15 lei/oră)** |
| **1.** | **Persoane vârstnice fără venituri;****Persoane vârstnice cu vent minim garantat;** | **0%** | **0** | **0** | **0** |
| **2.** | **640 lei-800 lei** | **2%** | **26** | **19,5** | **13** |
| **3.** | **801 lei-1000 lei** | **4%** | **52** | **39** | **26** |
| **4.** | **1001 lei-1250 lei** | **6%** | **78** | **58,5** | **39** |
| **5.** | **1251 lei-1500 lei** | **8%** | **104** | **78** | **52** |
| **6.** | **1501 lei-1750 lei** | **10%** | **130** | **97,5** | **65** |
| **7.** | **1751 lei-2000 lei** | **12%** | **156** | **117** | **78** |
| **8** | **2001 lei-2500 lei** | **14%** | **182** | **136,5** | **91** |
| **9.** | **2501 lei-3000 lei** | **16%** | **208** | **156** | **104** |
| **10.** | **3001 lei-3500 lei** | **20%** | **260** | **195** | **130** |
| **11.** | **3501 lei-4000 lei** | **25%** | **113,75** | **243,75** | **162,5** |
| **12.** | **4001 lei-4500 lei** | **30%** | **390** | **292,5** | **195** |
| **13.** | **Peste 4501 lei** | **35%** | **455** | **341,25** | **227,5** |
| **Costul integral al serviciilor** | **1300** | **975** | **650** |

**Plata contribuției se face în luna curentă, pentru luna anterioară.**

**Notă:**

**15.600 lei (standard minim pe an grad IA, IB, IC):12 luni=1300 lei (costul integral al serviciilor pe lună);**

**11.700 lei (standard minim pe an grad IIA, IIB, IIC):12 luni=975 lei (costul integral al serviciilor pe lună);**

**7.800 lei (standard minim pe an grad IIIA, IIIB):12 luni=650 lei (costul integral al serviciilor pe lună);**

**Exemplu:**

**Pentru tranșa 640 lei-800 lei s-a calculat astfel:**

* **Pentru gradele IA, IB, IC – 1.300 lei(costul integral al serviciilor pe lună) x 2%=26 lei/lună;**
* **Pentru gradele IIA, IIB, IIC – 975 lei(costul integral al serviciilor pe lună) x 2%=19,5 lei/lună;**
* **Pentru gradele IIIA, IIIB – 650 lei(costul integral al serviciilor pe lună) x 2%=13 lei/lună.**

 **Conform prevederilor Legii nr. 17/2000, republicată, cu modificările și completările ulterioare, art. 9 alin. 2 “Serviciile prevăzute la art. 8 lit. a și b se asigură fără plata contribuției persoanelor vârstnice care, evaluate potrivit grilei naționale de evaluare a nevoilor persoanelor vârstnice, se încadrează în una dintre următoarele situații:**

**a) nu au venituri și nici susținători legali,**

**b) sunt beneficiari ai ajutorului social acordat în baza Legii nr. 416/2001 privind venitul minim garantat, cu modificările și completările ulterioare, sau realizează venituri al căror cuantum se situează sub nivelul indemnizației sociale pentru pensionari prevăzute de OUG nr. 6/2009 privind instituirea pensiei sociale minime garantate, aprobată prin Legea nr. 196/2009, cu modificările ulterioare,**

**c) susținătorii legali ai persoanelor vârstnice prevăzute la lit. b realizează venituri al căror cuantum se situează sub cuantumurile prevăzute la lit.b”.**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, **buget-finanţe** şi administrarea domeniului public şi privat al municipiului.

**Preşedinte Secretar**

Csiki Zsolt Bratanovici Cristian

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 2. Comisia de organizare şi **dezvoltare urbanistică**, realizarea lucrărilor publice, protecţia mediului înconjurător, conservarea monumentelor istorice şi de arhitectură.

 **Preşedinte Secretar**

 Furó Judita Pui Sebastian Emil

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Comisia pentru servicii publice şi **comerţ.**

**Preşedinte Secretar**

 Bakos Levente Attila

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, **cultură,** sport, agrement şi integrare europeană.

 **Preşedinte Secretar**

Benedek Theodora Mariana Nicoleta Vajda György

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, **juridică**, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

 **Preşedinte Secretar**

av. Papuc Sergiu Vasile jrs. Kovács Lajos Alpár

 \_\_\_\_\_\_\_\_\_\_\_\_\_\_\_\_\_\_\_\_